钦定古今图书集成/明伦汇编/氏族典/第274卷 > 王英
## 钦定古今图书集成/明伦汇编/氏族典/第274卷 > 王英

按《明外史王英传﹕》：“英字时彦，金谿人。永乐二年进士。
选庶吉士，与修《太祖实录》，授翰林院修撰，进侍讲。仁
宗即位，进侍讲学士，再进右春坊大学士。乞归省。宣
宗立，还朝，修《太宗、仁宗实录》成，迁詹事府少詹事。母
丧归。寻起官。正统元年，命教习庶吉士，开经筵为讲
官，修《宣宗实录》为总裁。《实录》成，进礼部左侍郎。十三”
年擢南京礼部尚书，俾就闲逸。居二年卒，谥“文安”，后
改谥“文忠。”英端凝持重，历仕四朝，在翰林四十馀年，
朝廷制作多出其手。性直谅，好规人过。子裕，累官至
四川按察使。